id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id en pl nl id id pl id id id id id id id ms ms id id id ms id id id id ms id ms ms id id ms ms ms id ms ms ms id id ms id id ms id id id id id ms ms id ms ms ms ms ms id id ms sw id id tr id ms id de ms ms id az fr id fi ms en id id hy hy hy ms ms en en en en en id id id id id en id id jv ms id id it es id id en id ms ms ms ms ms ms
Sindrom Aspirasi Mekonium, Bahaya Bayi Buang Air Besar Dalam Perut!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bayi 'Tersedut' Tinja Sendiri Ketika Dalam Kandungan? BAHAYA! Ini Kesannya!
Ditulis oleh Fatin Zahra Disemak pada 21/06/2022
Disemak secara perubatan oleh Dr. Joseph Tan
Tahukah anda, ada kemungkinan bayi buang air besar ketika di dalam kandungan? Untuk pengetahuan bakal ibu, kondisi ini turut dikenali sebagai sindrom aspirasi mekonium.
Walaupun kedengaran luar biasa, namun hampir 12% hingga 20% bayi akan membuang air besar ketika masih berada di dalam perut ibu.
Jika bayi lahir lebih lambat daripada tarikh yang ditetapkan, risiko akan meningkat kepada 40%. Namun, sindrom ini amat jarang berlaku pada bayi yang mengalami kelahiran pramatang.
Walaupun ia merupakan sesuatu yang lazim berlaku, namun bayi dalam kandungan kadangkala boleh ‘tersedut’ cecair amnion yang telah bercampur dengan tinja ini.
Jika ini berlaku, ia boleh mendatangkan komplikasi yang perlu diselesaikan secepat mungkin.
Ini apa yang ibu perlu tahu mengenai sindrom aspirasi mekonium.
Apakah maksud sindrom aspirasi mekonium?
Sindrom aspirasi mekonium atau MAS merupakan satu kondisi yang berlaku apabila bayi mengalami masalah pernafasan kerana mekonium telah termasuk ke dalam paru-paru.
Mekonium merupakan tinja pertama bayi. Ia berwarna hijau gelap, pekat dan melekit.
Selalunya, bayi buang air besar dalam masa beberapa jam atau hari selepas kelahiran.
Namun, ada juga yang ‘tidak sabar’ dan terus membuang air besar ketika ia masih lagi berada dalam kandungan.
Bayi menyerap nutrisi melalui plasenta ketika berada di dalam rahim. Selalunya, bahan buangan akan dikumuhkan sebagai air kencing. Tetapi, tidak mustahil bayi boleh membuang air besar sebelum atau sejurus selepas dilahirkan.
Mekonium boleh mencetuskan masalah kerana ia boleh:
Menyebabkan iritasi pada saluran pernafasan dan merosakkan tisu paru-paru.
Menghalang satu bahan yang dikenali sebagai surfaktan yang membantu paru-paru untuk terbuka selepas lahir.
Dengan rawatan, kebanyakan bayi yang mengalami sindrom ini boleh sembuh tanpa sebarang masalah.
Apakah yang menyebabkan sindrom aspirasi mekonium?
Mekonium merupakan tinja yang dikumuhkan oleh bayi sejurus selepas kelahiran, sebelum bayi mula makan atau menerima susu.
Dalam sesetengah kes, bayi akan melepaskan tinja ke dalam cecair amnion. Si manja kemudiannya bernafas sehingga ia termasuk ke dalam paru-paru.
Perkara ini boleh berlaku ketika:
Bayi masih berada di dalam uterus.
Antara faktor risiko yang boleh menyebabkan bayi stres sebelum kelahiran ialah:
Plasenta melalui proses ‘penuaan’ jika ibu masih tidak melahirkan anak selepas due date.
Tahap oksigen yang rendah ketika bayi di dalam uterus.
Diabetes dalam kalangan ibu mengandung.
Kelahiran yang sukar atau memakan masa yang panjang.
Jika bayi buang air besar di dalam rahim dan adanya mekonium dalam cecair amnion, bayi memerlukan rawatan secepat mungkin untuk mengelakkan masalah kesihatan.
Walau bagaimanapun, bayi mungkin tidak memerlukan rawatan jika si manja sihat dan kekal kuat.
Kebanyakan bayi yang mengalami sindrom ini akan sembuh dalam masa beberapa hari atau minggu.
Ibu mungkin akan risau melihatkan pernafasan si manja yang semakin laju. Namun, simptom ini tidak akan kekal lama. Malah, kerosakan paru-paru kekal amat jarang terjadi.
Bayi dengan kes MAS yang ekstrem mungkin memerlukan intervensi tambahan. Bergantung kepada kes, bayi mungkin menerima bantuan oksigen, bantuan pernafasan dengan ventilator, antibiotik dan nutrisi.
Selain itu, mereka juga mungkin perlu tinggal di NICU supaya kondisi mereka dapat dipantau dengan sewajarnya.
Apa yang berlaku selepas bayi buang air besar di dalam kandungan?
Sebenarnya, mekonium agak bersih. Komponen utamanya ialah air dan tidak akan menyebabkan jangkitan di dalam uterus.
Walaupun kebanyakan bayi tidak mengalami sebarang kesan sampingan yang teruk, namun hampir 4 hingga 10 peratus bayi baru lahir akan mengalami MAS.
Apabila cecair amnion yang bercampur dengan mekonium dihidu oleh bayi sebelum, semasa atau selepas kelahiran, ia boleh menyebabkan halangan pada saluran pernafasan.
Malah, sindrom aspirasi amnion yang tidak dirawat juga boleh menyebabkan pneumonia, paru-paru bocor dan juga masalah pernafasan dalam kalangan bayi baru lahir.
Doktor telah dilatih untuk mengesan tanda sindrom aspirasi mekonium. Mereka juga mungkin perlu melakukan X-ray untuk mengesahkan diagnosis selepas kelahiran.
Antara tanda-tanda sindrom ini ialah:
Cecair amnion yang berwarna kehijau-hijauan.
Kesan mekonium pada bayi.
Kulit yang kebiruan disebabkan tahap oksigen yang rendah.
Selalunya, bayi tidak akan membuang air besar di dalam kandungan. Selalunya, si manja akan tunggu sehingga lahir sebelum melepaskan mekonium.
Walau bagaimanapun, kadangkala sindrom aspirasi mekonium akan berlaku. Apabila tinja bercampur dengan cecair amnion, ia boleh menyebabkan masalah kesihatan pada bayi.
Walaupun bayi yang mempunyai masalah ini perlukan perhatian pakar serta-merta, namun kebanyakan bayi yang lahir dengan kondisi ini mempunyai prognosis yang cerah dan dapat sembuh dengan baik.
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Meconium aspiration syndrome. https://medlineplus.gov/ency/article/001596.htm. Accessed on Jan 13, 2022.
Meconium Aspiration Syndrome (MAS). https://kidshealth.org/en/parents/meconium.html. Accessed on Jan 13, 2022.
Meconium Aspiration Syndrome. https://www.hopkinsmedicine.org/health/conditions-and-diseases/meconium-aspiration-syndrome. Accessed on Jan 13, 2022.
Meconium Aspiration Syndrome: An Insight. https://www.ncbi.nlm.nih.gov/pmc/articles/PMC4920933/. Accessed on Jan 13, 2022.
Meconium aspiration syndrome. https://www.ucsfbenioffchildrens.org/conditions/meconium-aspiration-syndrome. Accessed on Jan 13, 2022.
Kalau Ada Diabetes Masa Hamil, Ibu PERLU Ikut 7 Tip Diet Pemakanan Ini!
Suami Jadi Pemarah Semasa Anda Hamil? Jangan Biarkan, Ini BAHAYANYA!
Ditulis oleh Fatin Zahra Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.